**INVITAŢIE DE PARTICIPARE**

**Către: TOŢI OPERATORII ECONOMICI INTERESAŢI**

Primăria Oraşului Videle, în calitate de autoritate contractantă, intenţionează să achiziţioneze prin achiziţie direct, în baza dispoziţiilor art. 7, alineatul (5) din Legea nr. 98/2016 privind achiziţiile publice, cu modificările şi completările ulterioare şi a Procedurii operaţionale interne cod PO 26.1 şi vă invită să depuneţi ofertă pentru furnizare **“Gaze naturale”**, Cod CPV: 09123000-7

Valoarea estimată: **151.241,12 lei fără TVA**.

Valabilitatea ofertei: 30 de zile de la data limită stabilită pentru depunerea ofertelor.

Data şi ora până la care se pot depune oferte: 1**2.02.2025, ora 13:00**

**Condiţii referitoare la contract :**

**Perioada contractuală: 01.03.2025 – 28.02.2026**

Cantitatea estimată de gaze naturale ce va fi livrată pe perioada contractului este de 190,48 MWh.

Cantitatea de gaze naturale consumată va fi determinată lunar prin citirea echipamentului de măsurare la locul de consum.

**Ofertele vor fi redactate în limba română şi vor cuprinde următoarele documente:**

1. Scrisoare de înaintare(Formularul 1);

2. Propunerea financiară (formularul de ofertă achiziţie produse - Formularul 6). Ȋn formularul de ofertă va fi înscris preţul de furnizare în lei/MWh fără TVA(nu vor fi incluse celelalte componente ale preţului final cum ar fi tarif de transport, tarif de distribuţie etc.)

3. Documente de calificare:

- Formularele 1-5, completate, semnate şi ştampilate în original de reprezentantul legal al ofertantului;

- Certificat constatator, forma extinsă, eliberat de ONRC cu cel mult 3 luni înainte de data limită de depunere a ofertei, din care să rezulte faptul că ofertantul este autorizat să furnizeze produsele care fac obiectul contractului ce va fi atribuit(cod CAEN 3540). Documentul solicitat va fi prezentat în copie cu menţiunea ”conform cu originalul”

- Copie “conform cu originalul” de pe licenţa pentru desfăşurarea activităţii de furnizare de gaze natural emisă de ANRE conform Ordinului A.N.R.DE. nr. 34/2013 privind aprobarea Regulamentului pentru acordarea autorizaţiilor de înfiinţare şi a licenţelor în sectorul gazelor naturale, valabilă la data limită de depunere a ofertelor si in conformitate cu prevederile Legii nr.123/2012 energiei electrice si a gazelor naturale, cu modificarile si completarile ulterioare, valabila la momentul prezentarii documentului. Ȋn cazul în care valabilitatea licenţei emise de ANRE expiră în timpul derulării contractului, furnizorul are obligaţia de a prezenta autorităţii contractante, în termen de 3 zile lucrătoare de la expirarea acesteia, copia noii licenţe de furnizare

**Criteriul de adjudecare va fi preţul cel mai scăzut.**

Ofertantul a cărui ofertă a fost declarată câştigătoare va posta în catalogul electronic de produse/servicii/lucrări publicat în SICAP la adresa www.e-licitatie.ro, oferta sa în termen de 24 ore de la primirea comunicării astfel încât achiziţia să poată fi finalizată online, în conformitate cu prevederile procedurii operaţionale interne, cod PO 26.01

**Informaţii suplimentare:**

Orice operator economic interesat are dreptul de a solicita clarificări privind caietul de sarcini. Autoritatea contractantă are obligația de a răspunde în mod clar, complet și fără ambiguități cât mai repede posibil, la orice clarificare solicitată, pentru o perioadă care nu trebuie să depășească, de regulă, 2 zile de la primirea unei astfel de solicitări din partea operatorului economic. Ȋn cazul în care solicitările de clarificări sunt înregistrate cu 48 de ore înainte de termenul limită de depunere a ofertelor, autoritatea contractantă nu este obligată să răspundă acestor solicitări. Răspunsurile la solicitările de clarificări se publică într-un anunţ tip erată pe site-ul autorităţii contractante la adresa www.primariavidele.ro”.

Locul de depunere al ofertelor: Pe email : primariavidele@yahoo.com sau la sediul autorităţii contractante, în plic închis.

Pentru ofertele trimise la adresa de email mai sus menţionată, toate documentele vor fi semnate cu semnătură electronica extinsă de către reprezentantul legal al ofertantului sau vor fi semnate în original de către reprezentantul legal al ofertantului şi depuse până la termenul limită de depunere: 12.02.2025 ora 13.00 . Ofertele depuse la o altă adresă de email, sau depuse după expirarea termenului de depunere nu vor fi luate în considerare la evaluare. Ofertele care nu conţin toate formularele semnate cu semnatură electronică extinsă de către reprezentantul legal al ofertantului vor fi respinse ca inacceptabile.

Pentru ofertele trimise la sediul autorităţii contractante, în plic închis, toate documentele vor fi semnate în original de către reprezentantul legal al ofertantului.

Plata se va face în termen de 30 de zile de la emiterea facturii fiscale, într-un cont IBAN deschis la Trezorerie.

.